
DESCRIPCIÓ DE LA CONVOCATÒRIA

Extracte de l’acord de la Junta de Govern de 8 de maig de 2025, en el qual s’aprova la  convocatòria per a l’atorgament d’ajuts individuals de menjador destinats a alumnes residents en nuclis agregats de la comarca de la Noguera i escolaritzats en el seu propi municipi de residència, sufragats amb fons públics per al curs escolar 2024-2025.

TEXT DE L’EXTRACTE

De conformitat amb el previst en els articles 17.3.b) i 20.8.a) de la Llei 38/2003, de 17 de novembre, General de Subvencions, es publica l’extracte de la convocatòria i el text complet pot consultar-se a la BDNS (http://www.infosubvenciones.es/bdnstrans/index ):

Primer: Beneficiaris

Tindran la consideració de beneficiari de la subvenció la persona que hagi de realitzar l’activitat que va fonamentar el seu atorgament o que es trobi en la situació que legitima la seva concessió.

Requisits dels beneficiaris. Els alumnes beneficiaris d’aquest ajut hauran de complir els següents requisits: 
· Presentar la sol·licitud (annex 1) amb la documentació que determinen aquestes bases. 
· La sol·licitud de l’ajut estarà signada pel/pels progenitors o tutor/s a qui correspongui la guarda de l’alumne.
· L’alumne ha d’estar matriculat en un centre educatiu de la comarca de la Noguera, respectant el mapa escolar i atenent-se, per tant al centre de referència que en cada moment  determini el Departament d’Educació de la Generalitat de Catalunya. 
· Estar empadronats, com a mínim 3 mesos abans de la publicació de les bases per accedir a la subvenció al Butlletí Oficial de la Província de Lleida, en el nucli agregat d’un municipi de la comarca de la Noguera. L’alumne ha de residir en un nucli agregat d’un municipi de la comarca de la Noguera, masies disseminades o en una EMD d’un municipi de la Noguera. El criteri de residència ve referit sempre al nucli urbà de que es tracti. Aquest s’acreditarà mitjançant un certificat d’empadronament. 
· No tenir deutes del servei de menjador escolar corresponent a altres cursos ni al curs iniciat si és el cas.
· Utilitzar diàriament el servei de menjador, amb l’excepció de malaltia o altres causes similars, degudament justificades. 
· Haver presentat al centre escolar la sol·licitud de l’ajut de menjador escolar de la Diputació de Lleida.

Aquests requisits s’han de complir en el moment de la presentació de la sol·licitud i durant el període subvencionat. La modificació d’aquestes circumstàncies pot comportar la revocació de l’ajut.

L’absència continuada d’un/a alumne/a beneficiari/ària del servei de menjador, sense causa justificada, suposarà la baixa del servei. La reincorporació al servei esmentat requereix prèviament la justificació escrita dels motius que van motivar la baixa del servei.

No podran obtenir la condició de beneficiaris en les persones en les qui concorrin alguna de les circumstàncies previstes en l’article 13.2 de la Llei 38/2003, de 17 de novembre, General de Subvencions.

Segon: Objecte

L’objecte de les bases és fixar els criteris, la regulació i el procediment per a la concessió de l’atorgament d’ajuts individuals de menjador escolar per alumnes de la comarca de la Noguera, d’ensenyament obligatori, escolaritzats en centres públics que han de desplaçar-se a un centre educatiu públic del mateix municipi.

Aquests alumnes han de residir en un dels nuclis agregats de la comarca de la Noguera, masies disseminades o en una EMD d’un municipi de la Noguera. 

Tercer: Bases reguladores

En Junta de Govern celebrada el dia 8 de maig de 2025 es van aprovar inicialment les bases reguladores dels ajuts individuals de menjador escolar menjador destinats a alumnes residents en nuclis agregats de la comarca de la Noguera i escolaritzats en el seu propi municipi de residència, sufragats amb fons públics, per al curs escolar 2024-2025. 

Aquestes es sotmeten a informació pública en el tauler d’anuncis de la seu electrònica, a la web del Consell Comarcal, en el Butlletí Oficial de la Província de Lleida número 90 de 14 de maig de 2025. Transcorregut termini d’exposició pública no es presentar cap al·legació quedant les bases aprovades amb caràcter definitiu.

Quart: Quantia

El crèdit pressupostari als quals s‘imputen els ajuts regulats en aquestes bases serà d’un màxim de 39.100 € per al total del curs escolar 2024-2025, i serà d’aplicació la partida pressupostària 32600.4801.400 Menjador escolar no obligatori nuclis agregats.


Cinquè: termini de presentació de sol·licituds

Un cop oberta la convocatòria, el termini per presentar les sol·licituds serà de vint dies hàbils des de la seva publicació al Butlletí Oficial de al Província de Lleida. 

La presentació de sol·licituds a aquesta convocatòria suposa l’acceptació íntegra d’aquestes bases.

La presentació de la sol·licitud de l'ajut implica l'autorització al Consell Comarcal per obtenir a través de les administracions corresponents les dades d'identitat, residència, econòmiques i/o prestacionals de la persona sol·licitant.

El Consell podrà consultar la documentació que es trobi en l’expedient de sol·licitud d’ajut de menjador escolar que obrin al servei d’ensenyament del Consell Comarcal, en cap cas el Consell Comarcal podrà sol·licitar documentació que ja obri en algun dels seus expedients.

Balaguer, document signat electrònicament

EL PRESIDENT

